Arnold Ruge

Arnold Ruge (født 13. september 1802 i Bergen auf Rügen, død 31. desember 1880 i Brighton i England) var en tysk filosof og politisk forfatter.

 Liv og virke 
Ruge studerte filosofi ved Martin-Luther-Universität Halle-Wittenberg, senere ved Friedrich-Schiller-Universität Jena og tilslutt ved  Ruprecht-Karls-Universität Heidelberg. Han var medlem av flere radikale studentforeninger, og i 1826 dømte Oberlandesgericht Breslau ham til en 15 år lang festningsarrest i Festung Kolberg. Der satt Ruge til den prøyssiske kongen benådet ham våren 1830. I årene som fange studerte Ruge klassikerne, oversatte Theokrit, Aiskhylos og Sofokles i originalens versemål og skrev forskjellige tekster i stilen til Jean Paul og etter forbilder av engelske humorister.

Etter løslatelsen slo Ruge seg ned i Halle og publiserte en rekke skuespill og oversettelser av greske tekster, og ble midtpunktet blant unghegelianerne. I 1843 reiste han til Paris der han samarbeidet med Karl Marx om utgivelsen av Deutsch-französische Jahrbücher. Ruge tok avstand fra kommunismen og gikk inn for en borgerlig-demokratisk republikk, og de to brøt samarbeidet allerede året etter på grunn av den grunnleggende politiske uenigheten. Under marsrevolusjonen i 1848 ble Ruge innvalgt i Frankfurtparlamentet som representant for den ytterste venstrefløyen, den såkalte Donnersberg-fraksjonen.Helmut Reinalter: Arnold Ruge, engelsk oversetting ved James Chastain, versjon fra 25. oktober 2004

Ruge ble snart skuffet over den politiske utviklingen og flyttet til Berlin, der han ble medlem av Demokratische Verein. I  oktober 1848 var han delaktig i utarbeidelsen av partiprogrammet til et radikal-demokratisk parti for et samlet Tyskland og arbeidet med Die Reform, en avis for den radikale bevegelsen. Avisa ble forbudt etter at det ble innført unntakstilstand («Belagerungszustand»), og Ruge ble utvist fra Preussen. 21. januar 1849 forlot han byen.

Ruge slo seg først ned i Leipzig, men ble ettersøkt da marsoppstanden var slått ned, og flyktet med familien via Brussel og Oostende til Brighton. I England livnærte han seg som lærer og forfatter. Fra 1866 reduserte han sitt politiske engasjement, men som andre «Paulskirchenlinke»Frank Möller: Vom revolutionären Idealismus zur Realpolitik. Generationswechsel nach 1848? i Historische Zeitschrift. Supplementshefte, Neue Reihe, bind 36, Generationswechsel und historischer Wandel (2003), s. 71-91, her. 77. holdt han fram Otto von Bismarcks politikk som veien å gå. Ruge uttrykte at slaget ved Königgrätz 3. juli 1866 markerte «begynnelsen på Europas prøyssiske framtid»„den Beginn der preußischen Zukunft Europas“ Etter et personlig ønske fra Bismarck ble Ruge fra 1877 tildelt en årlig æreslønn for sitt fortjenstfulle virke til fordel for prøyssisk politikk.

Arnold Ruge døde 78 år gammel i Brighton, og er gravlagt i byen. 

 Verk 
mini|upright=1.2|Arnold Ruge i 1863
Ved siden av sitt eget forfatterskap (se lista nedenfor) oversatte Ruge litteratur til tysk, verd å nevne er Henry Thomas Buckles History of Civilization in England («Geschichte der Zivilisation»), Fernando Garridos La España contemporánea («Das heutige Spanien») og Henry Bulwer-Lyttons Lord Palmerston. Ruge brukte svært ofte pseudonymer, f.eks. «Dr. Adolph», «M. Karlstein», «Agnes W. Stein» og anagramet «R. Durangelo».

 Acht Reden über Religion. Berlin 1875
 Aufruf zur Einheit. Berlin 1866
 Aus früherer Zeit. Autobiographie. Berlin 1863–1867, (4 bind)
 Bianca della Rocca. Historische Erzählung. Berlin 1869
 Briefwechsel und Tagebuchblätter aus den Jahren 1825–1880. Berlin 1885–1886, (2 bind)
 Geschichte unsrer Zeit seit den Freiheitskriegen. Leipzig 1881
 Juniusbriefe. Leipzig 1867
 Der Krieg. Berlin 1867
 Die Loge des Humanismus. Leipzig 1851
 Manifest an die deutsche Nation. Hamburg 1866
 Die neue Welt. Trauerspiel. Leipzig 1856
 Novellen aus Frankreich und der Schweiz. Leipzig 1848
 Der Novellist. Stralsund 1839
 Revolutionsnovellen. Leipzig 1850
 Schill und die Seinen. Trauerspiel. Stralsund 1830
 Unser System. Leipzig 1850
 Zwei Doppelromane in dramatischer Form. Berlin 1865
 Zwei Jahre in Paris. Leipzig 1846 (2 bind)

 Referanser og noter 

 Litteratur 

 Warren Breckman: Arnold Ruge: Radical Democracy and the Politics of Personhood, 1838–1843. I Marx, the Young Hegelians and the Origins of Radical Social Theory: Dethroning the Self. Cambridge University Press, NY 1999
 Lars Lambrecht (red.): Arnold Ruge (1802–1880). Beiträge zum 200. Geburtstag. Peter Lang, Frankfurt am Main u. a. 2002, ISBN 3-631-50443-8.
 Helmut Reinalter: Arnold Ruge, 1999, 2004 (engelsk oversetting ved James Chastain)

 Eksterne lenker 



Kategori:Tyske filosofer
Kategori:Personer fra Bergen auf Rügen
Kategori:Personer fra Svensk Pommern